Document ID: 31995R2945

Uredba Komisije (ES) št. 2945/95
z dne 20. decembra 1995
o spremembah Uredbe (EGS) št. 2807/83 o podrobnih pravilih za evidentiranje podatkov o ulovu rib držav članic
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 [1] z dne 12. oktobra 1993, kakor je spremenjena z Uredbo Sveta (ES) št. 2870/95 [2], o oblikovanju nadzornega sistema za skupno ribiško politiko, zlasti člena 19e(5),
ker se morajo v skladu s členom 19e(5) Uredbe (EGS) št. 2847/93 oblikovati podrobna pravila za evidentiranje ribolovnega napora v ladijski dnevnik, tako da se lahko izvaja sistem za upravljanje ribolovnega napora iz Uredbe Sveta (ES) št. 685/95 z dne 27. marca 1995 o upravljanju ribolovnega napora glede nekaterih ribolovnih območij in virov Skupnosti [3];
ker se morajo, kadar pooblaščeno ribiško plovilo plove čez ribolovno območje, ne da bi opravljalo ribolovne aktivnosti, podatke o tem vnesti v dnevnik;
ker je treba do uvedbe novega ladijskega dnevnika začasno opredeliti določbe o evidentiranju ustreznih podatkov v že obstoječe ladijske dnevnike za kapitane plovil, ki morajo od 1. januarja 1996 evidentirati svoj ribolovni napor na nekem ribolovnem območju;
ker morajo kapitani, kadar pošiljajo pristojnim organom radijska sporočila v zvezi s premiki plovila, za to uporabiti radijsko postajo, ki je na seznamu radijskih postaj, ki jih je odobrila Komisija;
ker je treba sestaviti seznam pristojnih organov in njihovih številk teleksa, telefona in faksa, da se olajša prenašanje sporočil pristojnim organom za nadzor po teleksu, faksu, telefonu ali radiu;
ker so ukrepi te uredbe v skladu z mnenjem Upravljalnega odbora za ribištvo in ribogojstvo,
SPREJELA NASLEDNJO UREDBO:
Člen 1
Uredba Komisije (EGS) št. 2807/83 [4] se spremeni, kakor sledi:
1. Za členom 1 se vstavi naslednji člen 1a:
"Člen 1a
1. Kapitani ribiških plovil Skupnosti, ki smejo opravljati ribolovne aktivnosti na območjih, v nadaljevanju imenovanih območja napora, opredeljenih v členu 1 Uredbe Sveta (ES) št. 685/95 [5], evidentirajo podatke, na katere se nanaša člen 19e Uredbe Sveta (EGS) št. 2847/93 [6], v svoje ladijske dnevnike v skladu z vzorcem v Prilogi I.
2. Kadar kapitani ribiških plovil Skupnosti prečkajo območje napora, kjer smejo ribariti brez izvajanja ribolovnih aktivnosti, zabeležijo v svoj ladijski dnevnik datum in uro vstopa in izstopa s tega območja napora.
3. Zapis se evidentira v skladu s pravili v Prilogi IVa."
2. Za členom 3 se vstavi naslednji člen 3a:
"Člen 3a
Kadar kapitan ribiškega plovila v skladu s členom 19c Uredbe (ES) št. 2847/93 odda sporočilo v zvezi z ribolovnim naporom po radiu, mora sporočilo oddati preko ene od radijskih postaj iz seznama v Prilogi VIIIa.
Imena, naslovi in številke teleksov, telefonov in faksov pristojnih organov, na katere se nanaša druga alinea člena 19c(l), so navedeni v Prilogi VIIIb."
3. Priloga I te uredbe se vstavi kot Priloga IVa.
4. Priloga II te uredbe se doda kot Priloga VIa.
5. Priloga III te uredbe se doda kot Priloga VIIIa.
6. Priloga IV te uredbe se doda kot Priloga VIIIb.
Člen 2
Ta uredba začne veljati 1. januarja 1996.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 1995

Labels: 12
18
6